**Aneks 4 – Neprihvatljivi i prihvatljivi troškovi**

**Prihvatljivi troškovi:**

Kriteriji za ocjenu prihvatljivosti troškova

Prihvatljivi troškovi su stvarni troškovi nastali u okviru LPZ-a koji ispunjavaju sljedeće kriterije:

a) nastali su tokom provedbe aktivnosti;

* Troškovi koji se odnose na usluge i radove moraju se odnositi na aktivnosti koje se obavljaju tokom perioda implementacije. Troškovi koji se odnose na robe moraju se odnositi na isporuku i ugradnju predmeta tokom perioda implementacije. Potpisivanje ugovora, naručivanje, obavezivanje na bilo kakav trošak u toku perioda implementacije za buduće pružanje usluga, radova ili roba nakon isteka perioda implementacije ne ispunjava ovaj kriterij. Novčani transferi između vodećeg subjekta i/ili partnera ne mogu se smatrati nastalim troškom;
* Nastali troškovi trebaju biti plaćeni prije dostavljanja završnih izvještaja. Mogu biti plaćeni nakon toga pod uslovom da su u završnom izvještaju navedeni zajedno sa predviđenim datumom plaćanja;
* Izuzetak su troškovi koji se odnose na završne izvještaje, uključujući verifikaciju rashoda, reviziju i konačnu evaluaciju Ugovora o implementaciji, koji mogu nastati nakon perioda implementacije aktivnosti;

b) navedeni su u procijenjenom ukupnom budžetu za aktivnosti;

c) neophodni su za provedbu aktivnosti;

d) mogu se utvrditi i provjeriti, posebice u računovodstvenim evidencijama LPZ-a i u skladu sa računovodstvenim standardima i uobičajenima računovodstvenim praksama koje se primjenjuju na LPZ;

e) u skladu su sa uslovima važećeg poreskog i socijalnog zakonodavstva;

f) razumni su, opravdani i usklađeni sa zahtjevima finansijskog upravljanja, posebno u smislu ekonomičnosti i efikasnosti.

**Prihvatljivi direktni troškovi**

a) trošak za osoblje koje je raspoređeno na aktivnosti, koji odgovara stvarnoj bruto plati uz naknade za socijalno osiguranje i druge doprinose; plate i troškovi ne smiju prelaziti iznose koje LPZ uobičajeno plaća, osim ukoliko je to pravdano tako što se dokaže da je neophodno za provođenje aktivnosti;

b) putni troškovi i dnevnice za osoblje i druga lica koja učestvuju u aktivnostima, pod uslovom da ne prelaze iznose koje LPZ uobičajeno snosi u skladu sa svojim pravilima i propisima;

c) troškovi nabavke opreme (nove ili korištene) i robe koja se koristi u svrhe aktivnosti, pod uslovom da se vlasništvo prenese na kraju aktivnosti;

d) troškovi za potrošni materijali;

e) troškovi nastali iz ugovora koji se u okviru LPZ dodjeljuju za potrebe provođenja aktivnosti;

f) troškovi koji proističu direktno iz uslova ugovora (diseminacija informacija, evaluacija specifična za aktivnosti, prevod, umnožavanje, osiguranje, itd.) uključujući i troškove finansijskih usluga (posebice troškovi transfera i finansijskih garancija kada se zahtijevaju prema ugovoru).

**Neprihvatljivi troškovi:**

Sljedeći troškovi su neprihvatljivi:

* Dugovi i naknade za servisiranje duga (kamate);
* Rezervacije za gubitke ili potencijalne buduće obaveze;
* Troškovi koji se prijavu u okviru LPZ, a finansirani su iz druge akcije ili radnog programa;
* Kupovina zemljišta ili objekata;
* Gubici u razmjeni valuta;
* Porezi, uključujući porez na dodanu vrijednost.